[{"text_idx": "#000001", "text": "yn hanfodol I\u2019r safle weithio"}, {"text_idx": "#000005", "text": "HomeNewyddionLlyfrgell Llanrwst yn Ailagor yng Nglasdir"}, {"text_idx": "#000006", "text": "Llyfrgell Llanrwst yn Ailagor yng Nglasdir"}, {"text_idx": "#000008", "text": "Yr wythnos hon, fe ailagorodd Llyfrgell Llanrwst yng Nghlasdir \u2013 gofod mawr, cyfeillgar i ddarllenwyr, gyda llyfrgell flaenllaw i blant wedi\u2019i dylunio gan Opening the Book, arweinwyr byd-eang ym maes dylunio llyfrgelloedd cyhoeddus."}, {"text_idx": "#000009", "text": "Mae gan y llyfrgell amrywiaeth eang o lyfrau at ddant pawb, gyda hwb iechyd yn cynnwys llyfrau a gwybodaeth i gefnogi lles corfforol a meddyliol."}, {"text_idx": "#000010", "text": "Caiff model hwb cymunedol newydd ei ddatblygu yn y llyfrgell, yn gweithio gydag iechyd, y 3ydd sector a phartneriaid eraill y cyngor i gynnig gwasanaethau\u2019n lleol. Bydd cyfrifiaduron a Wi-Fi ar gael yn y llyfrgell i\u2019r cyhoedd eu defnyddio hefyd, gofod arddangos a gofod hyblyg ar gyfer cyfarfodydd, gweithgareddau a gweithdai."}, {"text_idx": "#000013", "text": "Gyda chefnogaeth Myrddin, Dorry a\u2019r cwmni dylunio Agor y Llyfr, mae Llyfrgelloedd Conwy wedi creu llyfrgell flaenllaw i blant. Gellir darganfod ystod eang o lyfrau Cymraeg a Saesneg i blant o bob oed, gyda nodweddion rhyngweithiol i archwilio a sbarduno\u2019r dychymyg. Crewyd gofod adrodd straeon \u2018llyfr mawr\u2019 ar gyfer sesiynau amser stori rheolaidd y llyfrgell ac i ysbrydoli sesiynau awdur ac ymweliadau ysgol. Comisiynwyd Dorry i gynhyrchu gwaith celf gwreiddiol ar gyfer nodwedd coetir y plant."}, {"text_idx": "#000014", "text": "Bu Myrddin hefyd yn garedig iawn yn ysgrifennu cerdd ar gyfer y llyfrgell newydd, a arddangosir ar y wal yn y Llyfrgell."}, {"text_idx": "#000016", "text": "\u201cMae\u2019r Llyfrgell yng Nglasdir yn cynnig hwb cymunedol i drigolion Conwy wledig i gael mynediad at wasanaethau\u2019r cyngor, a llawer mwy, yn nes at adref. Rydym yn falch o\u2019r cyfleusterau sydd gennym, a\u2019r gwasanaethau rydym yn eu cynnig. Mae\u2019r Llyfrgell yn creu cyfleoedd i ddatblygu ein partneriaethau diwylliannol ac iechyd, gan amlygu unwaith eto pam ein bod yn gystadleuydd cryf dros Ddinas Diwylliant y DU 2025."}, {"text_idx": "#000017", "text": "\u201cBydd Conwy 2025 yn arloesi dull a yrrir gan y gymuned. Mae Dinas Diwylliant y DU yn ymwneud a\u0302 chi, trigolion, busnesau ac ymwelwyr sir Conwy \u2013 sut y gall diwylliant wneud gwahaniaeth i chi a\u2019ch cymuned. Gall y Llyfrgell yng Nglasdir fod yn galon i\u2019ch cymuned.\u201d"}, {"text_idx": "#000020", "text": "\u201cTrwy ein rhaglen Trawsnewid Trefi, rydym ni\u2019n darparu \u00a3136 miliwn i barhau i gefnogi adferiad economaidd a chymdeithasol canol trefi a dinasoedd ar hyd a lled Cymru ac mae ein polisi Canol Trefi yn Gyntaf, sy\u2019n rhan greiddiol o gynllun datblygu cenedlaethol Cymru, Cymru\u2019r Dyfodol, yn golygu mai safleoedd yng nghanol trefi a dinasoedd ddylai gael eu hystyried yn gyntaf ar gyfer pob penderfyniad am leoliad gweithleoedd a gwasanaethau."}, {"text_idx": "#000021", "text": "Beth am alw draw i weld drosoch chi eich hun? Mae\u2019r Llyfrgell yng Nglasdir ar agor:"}]